oliverkinch/danmarks-statistik huggingface dataset:
It-anvendelse i virksomheder 2014

Publikationen analyserer virksomhedernes it-anvendelse i bred forstand: internethastighed, e-handel, sociale medier, datadeling, cloud computing og meget andet.

I år er det bl.a. også undersøgt, hvilke barrierer der er for virksomhedernes it-anvendelse, og hvilke fordele virksomhederne har opnået ved gennemførte it-projekter.

It-anvendelse i virksomheder 2014 er baseret på svarene fra 4.100 virksomheder med mindst ti ansatte.Fire ud af ti virksomheder anvender cloud computing 
38 pct. af virksomhederne i Danmark bruger i 2014 cloud computing - en fortsat stigning fra 24 pct. i 2012. Cloud computing forstås som abonnement på it-services, som leveres og benyttes via internettet.

Blandt de største virksomheder med mindst 100 ansatte ligger andelen af cloud-brugere noget over gennemsnittet, men cloud computing er også blevet ganske udbredt blandt de mindre virksomheder.

Hele 70 pct. af brugerne af cloud computing køber lagring eller back-up af filer som cloud services, mens 63 pct. køber lagring af e-mails.

Vanskeligt at rekruttere it-specialister
Men selvom brugen af it stiger på mange punkter, har det for mange virksomheder været vanskeligt at rekruttere it-specialister.

Samlet set har 41 pct. af de virksomheder, som forsøgte at hyre en it-specialist sidste år, haft problemer med det. Det er især kompetencer relateret til it-systemarkitektur samt kombination af it- og forretningsudvikling, det har været svært at rekruttere til.

I 2014 er der it-specialister ansat i 27 pct. af virksomhederne

It-anvendelse i virksomheder 2014 kaster desuden lys over følgende:

53 pct. af virksomhederne angiver, at en for høj pris på de relevante it-løsninger er en barriere for deres brug af it. 50 pct. peger på manglende tid eller ressourcer.

En stor del af virksomhederne bruger i dag forskellige former for datadeling. 42 pct. bruger såkaldt ERP-software. Denne andel var i 2013 på 33 pct.

Tre ud af ti virksomheder har haft e-salg i løbet af det seneste år. E-salg står for en sjettedel af virksomhedernes omsætning. 

Andre udgivelser i denne serie

Alle
2017
2016
2015
2014
2013
2012

Hent som pdf

It-anvendelse i virksomheder 2014

Kolofon


                            It-anvendelse i virksomheder

Erhvervsliv

ISBN pdf: 978-87-501-2128-2


                            Udgivet: 3. december 2014 kl. 09:00

Antal sider: 38


                            Kontaktinfo:

Gitte Frej Pedersen

                            Telefon:
Danmarks udenrigsøkonomi 2013

Publikationen giver en status på den danske udenrigshandel 2013.

I år sætter publikationen fokus på betalingsbalancen i et temakapitel.Fra underskud til overskud
Årtiers underskud bragte betalingsbalancen i centrum af den økonomiske og politiske debat frem til 1990. Siden er billedet vendt.

Mange års overskud på vare- og tjenestehandlen med udlandet har givet os en stigende nettoformue over for udlandet og et stigende overskud på betalingsbalancen, der udgjorde 7 pct. af BNP i 2013. 

Temakapitlet om betalingsbalancen dykker bl.a. ned i de mekanismer, der har medført en stor forbedring af betalingsbalancen over tid uden samtidig at give en stigning i arbejdsløsheden.

Eksporten udgjorde 54 pct. af BNP
Publikationen beskriver som nævnt også udenrigshandlen generelt. Blandt det mange konklusioner finder man disse:

Danmarks eksport udgjorde 54 pct. af bruttonationalproduktet (BNP) i 2013. Det er dobbelt så stor en andel som i 1973. Efter store fald i 2009 er eksporten tilbage på niveauet før krisen.

Globaliseringen har særlig sat fart på tjenestehandlen de seneste 15 år, så eksporten af tjenester nu udgør 20 pct. af BNP.

I 2013 havde vi et overskud på handelsbalancen på 78 mia. kr., mens tjenestehandlen gav et overskud på 42 mia. kr.

Selv om Danmark handler med mere end 200 lande, står nærmarkederne Tyskland, Sverige og Storbritannien for 39 pct. af varehandlen. Fjernere lande som USA og Kina er dog med i topti over de største eksportmarkeder.

Andre udgivelser i denne serie

Alle
2014
2013
2012
2011
2010
2009
2008

Hent som pdf

Danmarks Udenrigsøkonomi 2013

Kolofon


                            Danmarks udenrigsøkonomi

Økonomi

ISBN: 978-87-501-2154-1


                            
                            Udgivet: 2. december 2014 kl. 09:00

Antal sider: 83


                            Kontaktinfo:

Agnes Urup

                            Telefon: 40 13 62 87
Forskningsservice gennem 25 år -

Publikationen er et festskrift udarbejdet i anledning af 25-året for Danmarks Statistiks forskningsservice.

1. januar 1988 er en mærkedag i Danmarks Statistiks historie. Fra den dato kunne forskere fra danske forskningsinstitutioner få lov til at grave endnu dybere i data end tidligere: Danmarks Statistiks forskningsservice var en realitet. Siden da er antallet af tilknyttede forskere og forskningsmiljøer steget fra ganske få forskere i 1988 til mere end 1.400 i 2014. 

Denne udgivelse er ikke en kronologisk dag-til- dag-fortælling om, hvordan forskningsservice har udviklet sig. I stedet laver udgivelsen nedslag i historien fra før etableringen af forskningsservice og 
fortæller om de første, spæde år og om de begivenheder, der har formet forskningsservice gennem det sidste kvarte århundrede fortalt gennem de personer, som har haft forskningsservice helt inde på livet.

Hent som pdf

Forskningsservice gennem 25 år

Kolofon


                            Forskningsservice gennem 25 år

Om Danmarks Statistik

                            
                            
                            
                            
                            Udgivet: 30. november 2014 kl. 08:00

Antal sider: 26


                            Kontaktinfo:

Informationsservice og Bibliotek

                            Telefon:
Indvandrere i Danmark 2014

Publikationen giver et indblik i, hvordan livet er for de mennesker, som er indvandret til Danmark - og deres børn.

Publikationen går i dybden med emner som arbejdsmarked, uddannelse og kriminalitet. For første gang rummer publikationen i år også informationer om indvandrere og efterkommeres karakterer i folkeskolen.Lavere karakterer 
Tallene viser, at ikke-vestlige indvandrere og efterkommere generelt får lavere karakterer i folkeskolen end børn med dansk oprindelse.

For ikke-vestlige efterkommere har karaktergennemsnittet for de seneste fem år ligget på 5,0 for drengenes vedkommende og 5,4 for pigernes. For børn med dansk oprindelse var det 6,4 for drengene og 7,0 for pigerne.

Efterkommernes børn får også lavere karakterer
Ikke kun ikke-vestlige indvandrere og efterkommere får lavere karakterer - også efterkommernes børn ser ud til at få ringere bedømmelse.

Ved folkeskolens afgangsprøve i 2013 var karaktergennemsnittet for ikke-vestlige børn af efterkommere på niveau med de ikke-vestlige efterkommeres. Deres karaktergennemsnit var 5,3 for drengene og 5,8 for pigerne.

De tilsvarende gennemsnit for drenge og piger med dansk oprindelse var markant højere med 6,6 og 7,3 i 2013. 

Flere konklusioner

Blandt publikationens øvrige interessante konklusioner finder man disse: 

Børn: Fertiliteten er faldet for ikke-vestlige indvandrere, som er gået fra at få 2,57 børn i gennemsnit i 2003 til 1,81 i 2013. Det nuværende niveau er kun marginalt højere end for kvinder med dansk oprindelse, som i 2013 fik 1,69 børn i gennemsnit.

Krisen: Ikke-vestlige indvandrere og efterkommeres underbeskæftigelse er steget fra 2008 og frem. Selvom ikke-vestlige indvandrere og efterkommere traditionelt er mindre i beskæftigelse end mennesker med dansk oprindelse, så viser stigningen at begge grupper har været særligt ramt af den økonomiske krise.

Offentlig forsørgelse: 65 pct. af de ikke-vestlige indvandrere i aldersgruppen 55-59 år på offentlig forsørgelse, mens det kun er tilfældet for 26 pct. af personerne med dansk oprindelse i samme aldersgruppe. 

Andre udgivelser i denne serie

Alle
2025
2024
2023
2022
2021
2020
2019
2018 revideret
2018
2017
2016
2015
2014
2013
2012
2011
2010
2009
2008
2007
1998

Hent som pdf

Indvandrere i Danmark 2014

Kolofon


                            Indvandrere i Danmark

Borgere

ISBN: 978-87-501-2152-7


                            
                            Udgivet: 26. november 2014 kl. 09:00

Antal sider: 128


                            Kontaktinfo:

Jørn Korsbø Petersen

                            Telefon: 20 11 68 64
Regnskabsstatistik for jordbrug 2013

Publikationen beskriver økonomien i konventionelt landbrug, økologisk landbrug og gartneri.

Statistikken dækker både heltids- og deltidsbedrifter. Publikationen gennemgår jordbrugserhvervet fordelt efter produktionsområde, bl.a. kvæg, svin, fjerkræ, pelsdyr, planteavl og gartneri.Blandt konklusionerne i publikationen er disse:

I 2013 opnåede jordbruget i Danmark det næsthøjeste driftsresultat siden finanskrisens start. Driftsresultatet blev 255.000 kr., hvilket netop var tilstrækkeligt til at dække den beregnede ejeraflønning.

Der var samlet set 31.505 bedrifter, hvilket er 2.100 færre end fem år tidligere. 1.518 bedrifter var omlagte økologiske landbrug, 1.113 var gartnerier, og resten var konventionelt drevne landbrug.

Der var stor fremgang i driftsresultatet for heltidsbedrifter med mælkeproduktion, mens der var tilbagegang for heltidsbedrifter med svin.

For landbrug specialiseret i enten kvæg, svin eller planteavl gælder, at driftsresultatet i 2013 var højere ved konventionel end ved økologisk drift.

Andre udgivelser i denne serie

Alle
2024
2023
2022
2021
2020
2019
2018
2017
2016
2015
2014
2013
2012
2011
2010

Hent som pdf

Regnskabsstatistik for jordbrug 2013

Kolofon


                            Regnskabsstatistik for jordbrug

Erhvervsliv

ISBN: 978-87-501-2150-3


                            
                            Udgivet: 18. november 2014 kl. 09:00

Antal sider: 107


                            Kontaktinfo:

Charlotte Filt Slothuus

                            Telefon: 24 26 05 58
It-anvendelse i befolkningen 2014

I publikationen belyses danskernes brug af it og internet i bred forstand, men mere specifikke emner adresseres også.

I lyset af den kommende indfasning af obligatorisk digital post fra det offentlige er der bl.a. fokus på borgernes kontakt med offentlige myndigheder.Undersøgelsen er foretaget i april 2014 og dækker følgende emner:

adgang til computere og internet, herunder bredbånd og mobilt bredbånd

brug af internet og sociale netværkstjenester

brug af cloud computing-tjenester

anvendelse af mobiltelefon

e-handel.

Statistikken er fordelt på baggrundsvariable som køn, alder, familietype, beskæftigelse, uddannelse og antal børn i familien mv.

Danskerne førende i online-kontakt med det offentlige
I publikationen kan man læse, at danskerne er flittige til at kommunikere med det offentlige online sammenlignet med resten af EU. 81 pct. af danskerne mellem 16 og 74 år har besøgt offentlige myndigheders hjemmesider. Det er en betydeligt større andel end gennemsnittet i EU, hvor 37 pct. af befolkningen har besøgt en offentlig myndigheds side på nettet.  

Bl.a. brugen af NemID er afgørende for danskernes digitale kommunikation med de offentlige myndigheder. I publikationen fremgår det, at 91 pct. af danskerne allerede har tilmeldt sig NemID. 

It-anvendelse i befolkningen 2014 kaster desuden lys over at: 

38 pct. af internetbrugere - eller 1,6 mio. brugere - har afholdt sig fra at afgive personlige oplysninger til sociale medier af sikkerhedsmæssige årsager.

67 pct. af de danskere, der bruger internet, har en profil på et socialt medie. Størstedelen vælger Facebook.

Flere mænd end kvinder læser nyheder på mobilen, mens kvinderne oftere logger på de sociale medier.

27 pct. af de danske kvinder mellem 65 og 89 år aldrig har været online. De ældre mænd er lidt bedre med. Kun 18 pct. af mændene i samme aldersgruppe har endnu ikke haft deres online-debut. 

Tal for de foregående år
Publikationen hed før 2011 Befolkningens brug af internet.

Andre udgivelser i denne serie

Alle
2024
2023
2022
2021
2020
2019
2018
2017
2016
2015
2014
2013
2012
2011

Hent som pdf

It-anvendelse i befolkningen 2014

Kolofon


                            It-anvendelse i befolkningen

Kultur og fritid

ISBN pdf: 978-87-501-2149-7


                            Udgivet: 27. oktober 2014 kl. 09:00

Antal sider: 44


                            Kontaktinfo:

Anne Vibeke Jacobsen

                            Telefon: 20 14 84 28
Befolkningens udvikling 2013

Publikationen belyser alle demografiske forhold af betydning for befolkningsudviklingen. Blandt andet fødsler, dødsfald, indgåede og opløste ægteskaber, flytninger, vandringer og aborter.

Publikationen viser også opgørelser af befolkningen og dens sammensætning både på person-, familie- og husstandsniveau, inkl. den del af befolkningen, der har udenlandsk oprindelse."Magisk" dato gav vielsesrekord i september
Datoen 7-9-13 rykkede favoritmåneden for vielser til september, hvor august normalt er mest populær.

Trods den særlige dato blev færre viet i 2013 end både det foregående år og gennemsnittet for de seneste ti. Hvert tredje par blev gift i en kirke, og det er langt færre end tidligere, selv om en ny type kirkelige vielser er kommet til: Siden juni 2012 har det været muligt for to personer af samme køn at blive gift i kirken. Det gjorde 363 par i 2013, heraf langt flest kvindelige.

De fleste børn og unge bor hos mor og far
Disse tal og mange flere om den danske befolkning 2013 kan læses i Befolkningens udvikling 2013.

Ud over at give et portræt af nutiden beskriver bogen, hvad der er gået forud med tal for udviklingen over en længere årrække. Man kan bl.a. læse, at:

Der har været færre fødsler de seneste fem år. I 2013 blev der født 55.873 børn, og det er 10 pct. færre end gennemsnittet for de seneste ti år.

På 30 år er danskernes gennemsnitsalder steget fra 37,6 til 40,9 år, og stigningen fortsætter ifølge Danmarks Statistiks befolkningsfremskrivning til 43,8 år i 2050.

Vores husstande er blevet mindre over de seneste 30 år, både fordi færre består af mindst fire personer og fordi flere bor alene.

72 pct. af alle børn under 18 år bor sammen med begge deres forældre. Kun 4 pct. bor hos deres far som er enlig eller i nyt par.

I hver ellevte skilsmisse har ægteparret være gift i mindst 25 år. 

Velegnet til undervisning
Publikationen er velegnet til undervisningsbrug. Også i mange andre sammenhænge vil Befolkningens udvikling 2013 være et uundværligt analyseredskab.

Temaside
Flere demografiske oplysninger findes på temasiden om Danmarks befolkning.

Andre udgivelser i denne serie

Alle
2023
2022
2021
2020
2019
2018
2017
2016
2015
2014
2013
2012
2011
2010
2009
2008
2007
2006
2005

Hent som pdf

Befolkningens udvikling 2013

Kolofon


                            Befolkningens udvikling

Borgere

ISBN: 978-87-501-2146-6


                            
                            Udgivet: 24. oktober 2014 kl. 09:00

Antal sider: 128


                            Kontaktinfo:

Connie Østberg

                            Telefon: 23 60 19 14
Innovation og forskning 2014

Forskning, udvikling og innovation er væsentlige faktorer for den generelle samfundsmæssige udvikling og for virksomhedernes vækstmuligheder og konkurrencedygtighed på de globale markeder.

Innovation og forskning 2014 samler statistiske oplysninger om forskning, udvikling og innovation.Oplysningerne stammer fra disse seks løbende statistikker suppleret med modsvarende internationalt sammenlignelige statistikker:

Innovation i erhvervslivet

Forskning og udvikling i erhvervslivet

Forskning og udvikling i den offentlige sektor

Offentligt forskningsbudget

Ph.d.-uddannelsen

Handel med patenter og andre IP-rettigheder (patenter, varemærker og andre beskyttede rettigheder).

Hver statistik præsenteres i et selvstændigt kapitel.

Profil af forskningsaktive virksomheder
Årets udgave af Innovation og forskning har et nyt kapitel, der tegner et portræt af de forskningsaktive virksomheder.

En af konklusionerne fra dette portræt er, at danske virksomheder, der kontinuerligt satser på forskning og udvikling (FoU), har større stigninger i værditilvæksten end landets øvrige virksomheder. Værditilvæksten i virksomheder med kontinuerlig FoU-indsats steg med 13 pct. fra 2009 til 2012, mens de øvrige virksomheder havde en negativ vækst på -1 pct.

FoU-aktive virksomheder har i langt højere grad end andre virksomheder været innovative, og i særdeleshed har de hyppigere introduceret nye produkter. Andelen af virksomheder med produktinnovation er 63 pct. blandt de FoU-aktive, men blot 14 pct. blandt de ikke-FoU-aktive.

46 pct. af de danske virksomheder var innovative i 2012.

Innovation vil sige, at en virksomhed har introduceret nye produkter, produktionsprocesser, markedsføringsmetoder eller nye organisatoriske metoder.

3 pct. af BNP
Både den offentlige sektor og private virksomheder har bidraget til at øge forsknings og udviklings andel af bruttonationalproduktet (BNP).

Forskningsudgifterne er vokset fra 2,0 pct. af BNP i 1998 til 3,0 pct. i 2012, hvoraf erhvervslivet stod for 2,0 pct. af BNP og det offentlige for 1,0 pct. af BNP. I alt brugte erhvervslivet og det offentlige 56 mia. kr. på FoU i 2012.

FoU-personalets samlede indsats svarer til 58.700 årsværk (fuldtidsstillinger) i 2012. Af de samlede årsværk bidrog erhvervslivet med 63 pct.

Grundforskningen udføres næsten udelukkende i den offentlige sektor, mens udviklingsarbejde primært foregår i erhvervslivet.

Andre udgivelser i denne serie

Alle
2019
2018
2017
2016
2014
2013
2012

Hent som pdf

Innovation og forskning 2014

Kolofon


                            Innovation og forskning

Uddannelse og forskning

ISBN: 978-87-501-2120-6


                            
                            Udgivet: 17. oktober 2014 kl. 09:00

Antal sider: 105


                            Kontaktinfo:

Gitte Frej Pedersen

                            Telefon:
Skatter og afgifter 2014

Publikationen er et godt opslagsværk for alle med behov og interesse for danske skattemæssige forhold.

I år er der et særligt fokus på den nyligt gennemførte hovedrevision af nationalregnskabet og de ændringer, den har medført for skatter og afgifter samt i skattetrykket.Skattetrykket falder
Betingelserne for, hvornår en betaling til det offentlige klassificeres som en skat, er ændret i de nye nationalregnskabsprincipper. En af konsekvenserne er, at skattetrykket i perioden 1971-2013 falder med i gennemsnit ca. 2 procentpoint.

Læs mere om revisionen af nationalregnskabet.

907 mia. kr.
Skatter og afgifter gav i 2013 et provenu på 907 mia. kr. Det svarer til 86 pct. af de samlede indtægter til stat, kommuner, regioner samt sociale kasser og fonde, dvs. de delsektorer, der i nationalregnskabsmæssig sammenhæng tilsammen benævnes offentlig forvaltning og service.

De samlede indkomstskatter var i alt 570 mia. kr. i 2013. De samlede afgifter af varer og tjenester var i alt 282 mia. kr. i 2013. Heraf tegnede momsen sig alene for 182 mia. kr.

Publikationens indhold
De første tre kapitler giver en generel gennemgang af det samlede skatteområde og herunder af de nationalregnskabsmæssige opgørelser.
De følgende fire kapitler gennemgår de forskellige skatte- og afgiftsområder og omfatter detaljerede tabeller for hvert område.

Skatter og afgifter redegør for de vigtigste lovregler på skatte- og afgiftsområdet og rummer også en oversigt med internationale sammenligninger.

Hver tabelserie er ledsaget af et tekstafsnit, der redegør for definitioner, opgørelsesmetoder og periodiseringer. Desuden redegøres for de vigtigste lovregler samt i et vist omfang for administrationen af det pågældende skatte- eller afgiftsområde.

Andre udgivelser i denne serie

Alle
2023
2022
2021
2020
2019
2018
2017
2016
2015
2014
2013
2012
2011
2010
2009
2008
2007
2006
2005
2004
2003
2002
2001
2000
1999
1998
1997
1996
1995
1994
1993
1992
1991
1990
1989
1988
1987
1986
1985
1984
1983
1982
1981
1980
1979
1978
1977
1976

Hent som pdf

Skatter og afgifter 2014

Kolofon


                            Skatter og afgifter

Økonomi

ISBN: 978-87-501-2141-1


                            
                            Udgivet: 29. september 2014 kl. 09:00

Antal sider: 191


                            Kontaktinfo:

Ida Balle Rohde

                            Telefon: 61 24 24 85
Nationalregnskab og offentlige finanser  ESA 2010 - Hovedrevison 2014

Publikationen belyser hovedrevisionen af det danske nationalregnskab og statistikken om de offentlige finanser, der træder i kraft 15. september 2014. Her overgår Danmark i tråd med resten af Europa til nye retningslinjer for nationalregnskaber.

Formålet med revisionen er at sikre, at tallene i størst muligt omfang afspejler en samfundsøkonomi i stadig forandring. Samtidig med de nye retningslinjer indarbejdes en række forbedrede kilder og metoder.Investeringer i fremtiden
BNP opjusteres i det reviderede nationalregnskab - både nutidigt og tilbage til nationalregnskabets start i 1966. En vigtig årsag til forhøjelsen af BNP er, at forskning og udvikling anerkendes som investeringer i fremtidig produktion snarere end omkostninger ved den løbende produktion.

Lavere skattetryk
Revisionen indebærer også, at det danske skattetryk falder, både fordi det udgør en mindre del af et forøget BNP, og fordi nogle typer betalinger ikke længere dækker en så bred del af befolkningen, at de kaldes skatter.

I publikationen gennemgås de enkelte ændringer og deres betydning for centrale økonomiske nøgletal.

Hent som pdf

Hele publikationen

Kolofon


                            Nationalregnskab og offentlige finanser  ESA 2010 - Hovedrevison 2014

Økonomi

ISBN: 978-87-501-2144-2


                            
                            Udgivet: 15. september 2014 kl. 09:00

Antal sider: 71


                            Kontaktinfo:

Annette Thomsen

                            Telefon: 22 16 62 51
Indkomster 2012

Publikationen tegner et bredt og nuanceret billede af indkomstforholdene i Danmark. Det gør den ved både at belyse forskelle mellem grupper i samfundet her og nu og beskrive, hvorledes disse forskelle har udviklet sig i løbet af de seneste ti år.

Indkomster 2012 beskæftiger sig både med personers og familiers indkomst.Fokus på parforhold
Årets temakapitel belyser en række centrale spørgsmål om indkomstforhold, der har betydning i og for mange danske familier. Hvor mange kvinder tjener mere end deres partner i parforhold, og påvirker dette sandsynligheden for at par går fra hinanden? Spiller indkomsten en rolle i forhold til, hvem der flytter sammen med en partner?

Særligt for unge enlige mænd ser der ud til at være en sammenhæng mellem indkomstens størrelse og andelen, som flytter sammen med en partner. 24 pct. af enlige mænd på 25-29 år, som havde en indkomst før skat over 400.000 kr., flyttede i 2012 sammen med en partner. Blandt deres jævnaldrende med en indkomst under 125.000 kr. var det kun 11 pct.

Også for de enlige unge kvinder er der en tendens til at dem med en høj indkomst oftere flytter sammen med en partner - dog mindre end for de jævnaldrende mænds vedkommende. 23 pct. af de 25-29-årige kvinder med de højeste indkomster flyttede sammen med en partner i 2012 mod 15 pct. af dem med lavest indkomst.

Blandt andre interessante konklusioner om indkomst og parforhold finder man disse oplysninger:

Par, hvor kvinden tjener mere end manden, flytter oftere fra hinanden end par, hvor indkomsten er ligeligt fordelt, eller hvor manden tjener mest.

Par med lav indkomst flytter oftere fra hinanden end par med høj indkomst. Effekten af indkomstniveauet er stor blandt de unge, men mindskes kraftigt med alderen.

I 31 pct. af alle par af blandet køn tjener kvinden mere end manden. I 24 pct. af par med børn under 7 år tjener kvinden mest.

Flere konklusioner
Blandt mange andre interessante konklusioner fra publikationen er disse:

Den gennemsnitlige indkomst før skat var 292.200 kr. i 2012.

Kvinders realindkomst er steget mere end mænds siden 2000. I 2012 udgjorde kvindernes realindkomst 78,0 pct. af mændenes indkomst mod 70,4 pct. i 2000.

64.600 personer (eller 1,4 pct. af skattepligtige danskere over 15 år) havde i 2012 en indkomst før skat på mere end en million kr.

12,3 pct. af befolkningen var i risiko for fattigdom. Det vil sige, at de havde en indkomst under 60 pct. af medianindkomsten.

Indkomstuligheden er vokset siden årtusindskiftet. Siden år 2000 er gini-koefficienten vokset fra 24,1 gini-point i år 2000 til 27,7 i 2012.

Andre udgivelser i denne serie

Alle
2014
2013
2012
2011
2010
2009
2008
2007
2006
2005
2004
2003
2002
2001
2000
1999
1998
1997

Hent som pdf

Indkomster 2012

Kolofon


                            Indkomster

Arbejde og indkomst

ISBN: 978-87-501-2140-4


                            
                            Udgivet: 12. september 2014 kl. 09:00

Antal sider: 141


                            Kontaktinfo:

Jarl Christian Quitzau

                            Telefon: 23 42 35 03
Regnskabsstatistik for fiskeri 2012

Den foreliggende regnskabsstatistik, der vedrører kalenderåret 2012, er udarbejdet på grundlag af regnskabsoplysninger fra 276 fiskerivirksomheder udvalgt fra en population, der dækker 98 pct. af sektorens omsætning.

Regnskabsstatistikken for 2012 er baseret på en ny metode, hvor individuelle regnskaber for fartøjer, der ikke indgår i stikprøven, er blevet simuleret. Udviklingen er blevet støttet af midler fra den Europæiske Fiskeri Fond og Fødevareministeriet.

Regnskabsstatistikken er grupperet efter fartøjslængde og fiskeritype.

Publikationen udgår som selvstændig publikation.
Publikationen bliver sammen med "Regnskabsstatistik for akvakultur" til en ny publikation med titlen "Regnskabsstatistik for fiskeri og akvakultur". Denne udkommer første gang primo 2015.

Andre udgivelser i denne serie

Alle
2012
2011
2010
2009
2008
1996-2007

Hent som pdf

Regnskabsstatistik for fiskeri 2012

Kolofon


                            Regnskabsstatistik for fiskeri

Erhvervsliv

                            
                            
                            
                            
                            Udgivet: 31. maj 2014 kl. 08:00

Antal sider: 42


                            Kontaktinfo:

Jeppe Strandgaard Herring

                            Telefon: 24 44 43 06
It-anvendelse i befolkningen - EU-sammenligninger 2013

Er danskerne mere eller mindre på internettet end de øvrige EU-borgere? Bruger vi smartphones til at gå på nettet i samme grad som de andre europæere? Og hvad med netbank?

Det korte svar er, at borgerne i de nordiske lande - heriblandt Danmark - og Nederlandene generelt er de mest ivrige brugere af it i EU.Smartphones
Et af emnerne i publikationen er smartphones og mobiltelefoner. Andelen af internetbrugere i EU, som anvender deres mobiltelefon eller smartphone til internetadgang, er steget med 20 procentpoint fra 2011 til 2013.

47 pct. af internetbrugere i EU går på nettet via mobil eller smartphone, mens det er 61 pct. af de danske brugere.

Fire ud af ti EU-borgere er på sociale medier
Blandt de øvrige interessante konklusioner kan man fremhæve disse:

Andelen af de 16-74-årige borgere i EU, som er tilknyttet en eller flere sociale netværkstjenester, er stigende. I 2011 var det 38 pct., der havde en profil på fx Facebook, Twitter eller Instagram, mens andelen udgjorde 43 pct. i 2013.

64 pct. af danskerne er knyttet til mindst en social netværkstjeneste.

Hver femte EU-borger fravælger internet i hjemmet, fordi det koster for meget at købe en computer eller have et internetabonnement. Blandt danskerne er det under hver tolvte, som fravælger nettet pga. omkostningerne.

At sende e-mails er fortsat den mest udbredte internetanvendelse i EU og i Danmark. 67 pct. af borgerne i EU og 88 pct. af danskerne sender e-mails.

Norge er det land, hvor flest bruger netbank. 87 pct. af nordmændene og 82 pct. af danskerne mellem 16 og 74 år bruger netbank.

Danskerne er førende i EU mht. onlinekontakt med offentlige myndigheder. 83 pct. af danskerne har besøgt de offentlige myndigheders hjemmesider, mod 37 pct. EU-borgere.

Europæisk spørgeundersøgelse
Publikationen er baseret på besvarelser fra et repræsentativt udsnit af borgere i Danmark og i EU.

Undersøgelsens grundsten er et harmoniseret europæisk spørgeskema, der muliggør international benchmarking.

Publikationen bygger primært på oplysninger fra undersøgelsen It-anvendelsen i befolkningen 2013.

Andre udgivelser i denne serie

Alle
2016
2015
2014
2013
2012

Hent som pdf

It-anvendelse i befolkningen - EU-sammenligninger 2013

Kolofon


                            It-anvendelse i befolkningen - EU-sammenligninger

Kultur og fritid

ISBN pdf: 978-87-501-2131-2


                            Udgivet: 13. maj 2014 kl. 09:00

Antal sider: 30


                            Kontaktinfo:

Agnes Tassy

                            Telefon: 24 81 48 78
65 år i tal - Danmark siden 2. verdenskrig

Hvordan har det danske samfund udviklet sig siden 2. verdenskrig?

 Publikationen beskriver, hvordan Danmark er vokset i både velstand, indbyggertal og globalt udsyn de seneste 65 år.Vi lever ti år længere
Både mænd og kvinder lever i dag mere end 10 år længere end i 1955. Kræft er i dag årsag til 30 pct. af alle dødsfald og dermed den hyppigste dødsårsag.

I efterkrigstiden var hjerte-karsygdomme skyld i hvert andet dødsfald.

Danskernes forbrug af alkohol er også steget markant. Især er vi blevet glade for at drikke vin. I 1947 drak en voksen dansker omkring tre liter vin om året, mens det i dag er omkring 34 liter.

Selv om rygerne har udgjort en stadig mindre del af befolkningen, er der blevet røget flere cigaretter pr. voksne dansker frem til midten af nullerne - altså har rygerne skruet godt op for forbruget.

Madvarer og bolig
Madvarer udgør en mindre del af vores forbrug. I 1948 gik 38 pct. af danskernes forbrug til mad, mens det i dag kun er 14 pct.

Vi bruger en meget større andel af vores penge på boligen, som da også er blevet opgraderet.

I midten af 1950'erne havde 62 pct. af boligerne eget toilet, og der boede i gennemsnit 3,1 person pr. husstand. I dag har 99 pct. af boligerne eget toilet, og der er nu kun 2,1 person til at dele det.

Flere biler og færre dræbte i trafikken
Rigtig mange flere har også en bil til rådighed. Der kører i dag 58 gange så mange biler på vejene som i 1946, men heldigvis betyder det ikke 58 gange så mange trafikdrab.

I 2012 blev 167 dræbt i trafikken, og det er faktisk færre end i 1946.

Bilerne importerer vi fra andre lande, men vores egen eksport er også kommet til at fylde mere. I 1948 udgjorde den danske eksport af varer og tjenester under 20 pct. af BNP, mens den i dag udgør over 50 pct.

Velegnet til undervisning
Publikationen er velegnet til undervisning i bl.a. historie og samfundsfag i både grundskolens ældste trin og på gymnasieniveau.

Pdf-udgaven af bogen indeholder links til statistik for alle 65 år i regneark, som eleverne kan arbejde videre i.

Publikationen er en opdateret udgave af 60 år i tal.

Der findes følgende rettelser til 65 år i tal:

21. april 2015: Rettet: Side 14 - Arbejdsmarked

19. juni 2014: Rettet: Side 27 - Globalisering

9. maj 2014: Rettet: Side 12 - Arbejdsmarked

Hent som pdf

65 år i tal - Danmark siden 2. verdenskrig

Kolofon


                            65 år i tal - Danmark siden 2. verdenskrig

Borgere

ISBN: 978-87-501-2126-8


                            
                            Udgivet: 29. april 2014 kl. 09:00

Antal sider: 


                            Kontaktinfo:

Marianne Kjær Mackie

                            Telefon: 30 46 18 41
Udenrigshandel og betalingsbalance - Kilder og metoder 2014

Publikationen indeholder en detaljeret beskrivelse af statistikkernes afgrænsninger og metoder.

Derudover indeholder publikationen kodefortegnelser mv., der benyttes i offentliggørelsen af udenrigshandels- og betalingsbalancestatistikkerne.Læs mere om udenrigshandel på den tilhørende emneside.

Se også den tilsvarende emneside om betalingsbalance.

Andre udgivelser i denne serie

Alle
2018
2017
2016
2015
2014
2013
2012
2010 og 2011

Hent som pdf

Udenrigshandel og betalingsbalance - Kilder og metoder 2014

Kolofon


                            Udenrigshandel og betalingsbalance - Kilder og metoder

Økonomi

ISBN pdf: 978-87-501-2127-5


                            Udgivet: 16. april 2014 kl. 09:00

Antal sider: 89


                            Kontaktinfo:

Agnes Urup

                            Telefon: 40 13 62 87
Jordbrugets prisforhold 2013

Publikationen belyser det primære jordbrugs priser og udviklingen i priserne.

Statistikken følger både priserne på de produkter, som primærproducenterne sælger, og de produkter og tjenesteydelser, som de køber, samt forholdet mellem disse priser - det såkaldte bytteforhold i jordbruget.

Publikationen belyser også mængdeudviklingen for et udsnit af landbrugets produkter og giver dermed et bredere grundlag for at indikere den aktuelle økonomiske udvikling i jordbruget.

Endelig er der en oversigt over prisudviklingen sammenlignet med fire nabolande.Stabilt bytteforhold
Bytteforholdet for dansk jordbrug gik fra indeks 108,3 i 2012 til indeks 108,0 i 2013. Bytteforholdet er forholdet mellem det, producenterne får for deres salgsprodukter, og det, som det koster at producere dem.

Læs også mere om højere priser på animalske produkter og lavere priser på de fleste vegetabilske produkter i publikationen.

Andre udgivelser i denne serie

Alle
2021
2020
2019
2018
2017
2016
2015
2014
2013
2012
2011
2010
2009

Hent som pdf

Jordbrugets prisforhold 2013

Kolofon


                            Jordbrugets prisforhold

Erhvervsliv

ISBN: 978-87-501-2118-3


                            
                            Udgivet: 4. april 2014 kl. 09:00

Antal sider: 58


                            Kontaktinfo:

Mona Larsen

                            Telefon: 24 81 68 47
Årsrapport 2013

Årsrapporten redegør i kort form for årets mål, resultater og regnskab.

Rapporten består af påtegning, beretning, regnskab samt bilag.I beretningen vurderes den samlede målopfyldelse af Danmarks Statistiks Resultatkontrakt 2013. Der foretages uddybende analyser af centrale mål vedrørende administrative lettelser, ny statistik og forbedring af Statistikbanken.

Regnskabet består bl.a. af resultatopgørelse, balance, opfølgning på likviditetsordning og lønsumsloft samt bevillingsregnskab.

Andre udgivelser i denne serie

Alle
2025
2024
2023
2022
2021
2020
2019
2018
2017
2016
2015
2014
2013
2012
2011
2010
2009
2008
2007
2006
2005
2004
2003
2002

Hent som pdf

Årsrapport 2013

Kolofon


                            Årsrapport

Om Danmarks Statistik

ISBN: 978-87-501-2130-5


                            
                            Udgivet: 20. marts 2014 kl. 09:00

Antal sider: 28


                            Kontaktinfo:

Katrine Houbak Hertel

                            Telefon: 23 71 13 08
Danmark i tal 2014

Et statistisk snapshot af Danmark og danskerneDanmark er et lille land, der mest består af øer og vand. Hver dansker har omkring 1,5 meter kystlinje at boltre sig på. Højeste punkt er Møllehøj med 171 meter, den største sø er Arresø med 40 km2, og den længste å er Gudenåen, som strækker sig 176 km gennem Jylland, som for øvrigt udgør 69 pct. af landets samlede areal.

Vi er blevet flere og flere i de seneste år, og samlet var der 5,6 mio. danskere 1. januar 2014. Det stigende befolkningstal skyldes, at der indvandrer flere, end der udvandrer, men også at der fødes flere, end der dør. Danskerne udgør for øvrigt 0,8 promille af Jordens befolkning.

Den danske befolkning er også blevet ældre end for 25 år siden. Dengang var hver femte over 60 år, i dag er det hver fjerde. Det viser udviklingen i middellevetiden også. I 2012 var den 78 år for mænd og 82 år for kvinder. På 10 år er den steget med 3,4 år for mænd og 2,7 år for kvinder.

Vi er også ældre, når vi gifter os. I 1971 var 87 pct. af alle 30-årige kvinder gift, mens dette i dag kun gælder for 38 pct. En mand er i gennemsnit 35 år og en kvinde 32 år, når de lader sig vie for første gang. I 2012 var den ældste brud 92 år.

Bilen er vores foretrukne transportmiddel. 85 pct. af danskernes transport tilbagelægges i en bil. Volkswagen var det mest populære bilmærke i 2013 efterfulgt af Ford og Toyota, målt ved antallet af nyregistrerede køretøjer.

En god bundrekord i 2012: 167 trafikdræbte mod 1.213 i 1971.

Andre udgivelser i denne serie

Alle
2019
2018
2017
2016
2015
2014
2013
2012
2011
2010
2009
2008
2007
2006
2005
2004
2003
2002
2001

Hent som pdf

Danmark i tal 2014

Kolofon


                            Danmark i tal

Borgere

ISBN: 978-87-501-2122-0


                            
                            Udgivet: 10. marts 2014 kl. 09:00

Antal sider: 32


                            Kontaktinfo:

Margrethe Pihl Bisgaard

                            Telefon: 29 31 05 83
Regnskabsstatistik for akvakultur 2012

Publikationen omhandler økonomien i akvakulturerhvervet og dækker såvel ferskvandsdambrug som havbrug.Værdien af den danske akvakulturproduktion steg i 2012 med 6 pct. til 1,2 mia. kr. Produktionen steg med 8 pct. til knap 44.000 ton, hvoraf 70-80 pct. blev eksporteret, hvilket medvirkede til en eksportindtægt i størrelsesordenen 1 mia. kr.

Driftsomkostningerne steg samtidigt med 7 pct., og dermed faldt det samlede driftsresultat med 10 mio. kr. til 61 mio. kr. 

Publikationen gennemgår akvakulturerhvervet fordelt efter anlægstype og økonomisk størrelsesklasse med fokus på omsætning, omkostninger og driftsresultat. Desuden belyses erhvervets kapitalforhold, investeringer og finansieringer.

Akvakulturanlæggene er opdelt på syv anlægstyper:

Traditionelle dambrug

Modeldambrug type 1

Modeldambrug type 3

Havbrug

Skaldyrbrug

Ålebrug

Andre anlæg

 

Publikationen udgår som selvstændig publikation. 
Publikationen bliver sammen med "Regnskabsstatistik for fiskeri" til en ny publikation med titlen "Regnskabsstatistik for fiskeri og akvakultur". Denne udkommer første gang primo 2015.

 

Andre udgivelser i denne serie

Alle
2012
2011
2010
2009
2008
2005-2007

Hent som pdf

Regnskabsstatistik for akvakultur 2012

Kolofon


                            Regnskabsstatistik for akvakultur

Erhvervsliv

ISBN: 978-87-501-2114-5


                            
                            Udgivet: 7. marts 2014 kl. 09:00

Antal sider: 55


                            Kontaktinfo:

Michael Brogaard

                            Telefon: 51 62 70 89
Jordbruget i Danmark 2012

Publikationen belyser forandringerne i jordbruget gennem temaer som husdyr, økonomien i svineproduktionen samt jordbrugets gæld og investeringer.

Derudover er der et tema om gårdbutikker og stalddørssalg, som er mest udbredt blandt økologiske bedrifter.Gårdbutikker og stalddørssalg
For første gang offentliggør Danmarks Statistik detaljerede oplysninger om gårdbutikker og stalddørssalg. Blandt de interessante oplysninger er disse facts:

7 pct. af de danske landbrugsbedrifter sælger produkter direkte til forbrugerne. Det kan enten være egentlige gårdbutikker eller stalddørssalg.

24 pct. af de økologiske bedrifter driver en gårdbutik.

Gårdbutikker er mest udbredt på Fyn, hvor de findes på 14 pct. af bedrifterne.

Flere svin vest for Storebælt
Fra 1990 til 2012 er antallet af svin vokset med 35 pct. i Vestdanmark, mens bestanden i Østdanmark i dag er på samme niveau som i 1990. Fire ud af fem svin befinder sig i Jylland og på Fyn.

I 1990 var der 24.600 bedrifter med svin i Vestdanmark og 5.300 i Østdanmark. I 2012 var disse tal faldet til 3.600 bedrifter vest for Storebælt og kun 600 bedrifter i resten af landet.

Antallet af svin er samtidig øget fra 9,5 mio. i 1990 til 12,3 mio. i 2012. For hver bedrift var der i 1990 i gennemsnit 318 svin mod ca. 3.000 i dag.

Øget specialisering
Gennem de seneste 30 år har det danske jordbrug gennemgået en kraftig strukturel udvikling, hvor antallet af bedrifter er mere end halveret. Der er blevet færre, større og mere specialiserede bedrifter.

Et aktuelt billede af jordbruget får man bl.a. af disse facts:

Der findes omkring 40.000 landbrugsbedrifter. Heraf er der 12.000 heltidsbedrifter.

Gælden i dansk jordbrug har været stigende. Faldende renter har til gengæld været med til at holde jordbruget rentabelt i de seneste år.

Siden 2008 har der været negative nettoinvesteringer i dansk jordbrug, hvilket betyder, at nedslidningen af bygninger og maskiner m.m. ikke modsvares af nye investeringer.

Landbrugets areal udgør 2,6 mio. hektar. Det svarer til 61 pct. af det samlede danske areal.

Både tallene for gårdbutikker og ovenstående tal for aktuelt areal og antal bedrifter er tal for 2012.

Hent som pdf

Jordbruget i Danmark

Kolofon


                            Jordbruget i Danmark

Erhvervsliv

ISBN pdf: 978-87-501-2143-5


                            Udgivet: 19. februar 2014 kl. 09:00

Antal sider: 41


                            Kontaktinfo:

Henrik Bolding Pedersen

                            Telefon: 20 57 88 87
Statistikprogram 2014

Statistikprogrammet viser, hvad vi producerer, og fortæller også, hvorfor vi gør det.

Desuden giver bogen baggrundsoplysninger for de enkelte statistikker, tværgående publiceringer, årspublikationer samt et bilag, der giver et overblik over de gældende EU-retsakter på statistikområdet.Hver statistikbeskrivelse gennemgår blandt andet formål og indhold, datakilder, svarbyrde, hyppighed og lovgrundlag.

Se også Arbejdsplan 2014.

Andre udgivelser i denne serie

Alle
2026
2025
2024
2023
2022
2021
2020
2019
2018
2017
2016
2015
2014
2013
2012
2011
2010
2009
2008
2007
2006
2005
2004
2003

Hent som pdf

Statistikprogram 2014

Kolofon


                            Statistikprogram

Om Danmarks Statistik

ISBN pdf: 978-87-501-2112-1


                            Udgivet: 7. februar 2014 kl. 09:00

Antal sider: 


                            Kontaktinfo:

Simon Haas Svith

                            Telefon: 21 69 59 05
Symposium i anvendt statistik  2014

Udgivelsen indeholder indlæggene fra det 36. symposium i anvendt statistik, som Danmarks Statistik arrangererer sammen med Økonomisk Institut, Københavns Universitet, i januar 2014.

Symposiets formål er at skabe et forum for udveksling af ideer og erfaringer med anvendelse af statistiske metoder og analyser på tværs af forskellige fagområder. Arrangementet består af omkring 30 faglige indlæg.Læs mere på www.statistiksymposium.dk.

Bogen udkommer ikke elektronisk, men kan rekvireres ved at kontakte Peter Linde på pli@dst.dk.

Andre udgivelser i denne serie

Alle
2017
2016
2015
2014
2013
2012
2011
2010
2009
2008
2007
2006

Kolofon


                            Symposium i anvendt statistik 

Om Danmarks Statistik

ISBN: 978-87-501-2111-4


                            
                            Udgivet: 24. januar 2014 kl. 09:00

Antal sider: 238


                            Kontaktinfo:

Carsten Zangenberg

                            Telefon: 28 35 30 51
Arbejdsplan 2014

Arbejdsplanen giver en samlet oversigt over arbejdet og planlagte nye aktiviteter i Danmarks Statistik.

Publikationen gennemgår de planlagte initiativer til ny statistik, herunder de krav, der stilles som led i det statistiske samarbejde i EU. Samtidig orienteres om arbejdet med at nedbringe de administrative byrder samt om den omfattende indtægtsdækkede virksomhed.Arbejdsplanens bilag gengiver bl.a. oversigter over statistikkens ressourceanvendelse, lovforpligtelser, finansieringstilskud, planlagte udgivelser og nye EU-retsakter på statistikområdet. 

Lov om Danmarks Statistik forudsætter en årlig arbejdsplan. Arbejdsplan 2014 blev godkendt af Danmarks Statistiks Styrelse 11. december 2013.

Se også Statistikprogram 2014.

Andre udgivelser i denne serie

Alle
2026
2025
2024
2023
2022
2021
2020
2019
2018
2017
2016
2015
2014
2013
2012
2011
2010
2009
2008
2007
2006
2005
2004
2003
2002
2001

Hent som pdf

Arbejdsplan 2014

Kolofon


                            Arbejdsplan

Om Danmarks Statistik

ISBN: 978-87-501-2108-4


                            
                            Udgivet: 9. januar 2014 kl. 09:00

Antal sider: 89


                            Kontaktinfo:

Simon Haas Svith

                            Telefon: 21 69 59 05
Befolkningens løn

Publikationen rummer en samling resultater af analyser foretaget på andre baggrundsvariable end de mere traditionelle.

Med publikationen Befolkningens løn er udnyttet de muligheder, der ligger for at krydse diverse registre med lønmodtagere i lønstatistikken. Dette giver muligheder for at lave analyser af mere utraditionel karakter.Enlige mænd tjener mindst
Fx kan man i publikationen læse, at enlige mænd tjener markant mindre end mænd i parforhold. Særligt udpræget er forskellen for mænd i aldersgrupperne 35-44 og 45-54 år. Her er lønnen for enlige mænd 14 pct. lavere end lønnen for mænd, der lever i parforhold. Samme tendens findes ikke blandt kvinder, hvor lønniveauet stort set er det samme uanset civilstand.

Enlige mænd uden børn tjener endnu mindre 
Forskellen i lønniveauet mellem de to grupper af mænd bliver endnu mere markant, hvis børn medtages i ligningen. Således har mænd, der lever i parforhold og har børn, endnu højere løn end fx enlige mænd uden børn. I aldersgruppen 45-54 år er forskellen hele 19 pct.

Indbyggerne i Hørsholm Kommune tjener mest
Lønmodtagere, der er bosat i Hørsholm Kommune, har med 304 kr. i timen eller 49.000 kr. om måneden den højeste gennemsnitsløn i landet. Det er også relativt attraktivt at arbejde i Hørsholm, hvor gennemsnitslønningerne er de tredje højeste i landet.

Højere løn til dem, der arbejder i Brøndby, end dem der bor der
Der er ikke tilsvarende sammenhæng i alle kommuner. Fx ligger arbejdsgiverne i Brøndby Kommune nr. 8 på listen over dem, der i gennemsnit betaler de højeste lønninger, mens indbyggerne blot ligger nr. 50 på listen over dem, der i gennemsnit opnår de højeste lønninger.

Hent som pdf

Befolkningens løn

Kolofon


                            Befolkningens løn

Arbejde og indkomst

ISBN: 978-87-501-2106-0


                            
                            Udgivet: 19. december 2013 kl. 09:00

Antal sider: 100


                            Kontaktinfo:

Claus Østberg

                            Telefon: 51 79 31 58
Resultatkontrakt 2014

Der indgås årligt en resultatkontrakt mellem Økonomi- og Indenrigsministeriets departement og Danmarks Statistik med udgangspunkt i Danmarks Statistiks faglige og politiske uafhængighed.

I Resultatkontrakt 2014 er fastsat en række mål, Danmarks Statistik skal opnå i 2014.Resultatkontrakten indeholder afsnit om:

strategiske mål

kernefaglige mål

økonomiske mål

påtegning

vægtning og beregning af målopfyldelse

Andre udgivelser i denne serie

Alle
2014
2013
2012
2011
2010
2009
2008
2007
2006
2005
2003

Hent som pdf

Resultatkontrakt 2014

Kolofon


                            Resultatkontrakt

Om Danmarks Statistik

ISBN: 978-87-501-2110-7


                            
                            Udgivet: 18. december 2013 kl. 09:00

Antal sider: 


                            Kontaktinfo:

Katrine Houbak Hertel

                            Telefon: 23 71 13 08